
RAPORT DE SPECIALITATE
Subsemnatul Cardoşi Nicolae, director al Direcției de Asistență Socială Boldeşti-Scăeni, analizând Proiectul de hotărâre privind desființarea Unităţii de Asistenţă Medico–Socială Boldeşti-Scăeni şi inițierea procedurilor de înființare a unei unități sanitare publice cu paturi de îngrijiri paliative, constat următoarele: 
•
Îngrijirea paliativă reprezintă un tip de îngrijire care combină intervenţii şi tratamente având ca scop îmbunătăţirea calităţii vieţii pacienţilor şi familiilor acestora, pentru a face faţă problemelor asociate cu boala ameninţătoare de viaţă, prin prevenirea şi înlăturarea suferinţei, prin identificarea precoce, evaluarea corectă şi tratamentul durerii şi al altor probleme fizice, psiho-sociale şi spirituale (Ord. nr. 253 din 23 februarie 2018). În cadrul îngrijirilor paliative specializate, pe lângă intervențiile medicale şi serviciile conexe actului medical, furnizorii acordă pacienților şi servicii sociale precum: asistenţă pentru obţinerea drepturilor legale - certificat de handicap, pensie, alte beneficii legale, obţinerea de echipamente specializate, organizarea de perioade de respiro pentru aparţinători, etc.

Pacienții beneficiari ai serviciilor de îngrijiri paliative (de bază sau complexe) sunt o categorie de persoane vulnerabile, cu nevoi speciale, aflate în situație de risc de excluziune socială.
· Legea asistenței sociale nr. 292/2011 cu modificări şi completări ulterioare, defineşte la art. 6 pct. 26) nevoia specială ca un ansamblul de cerinţe indispensabile pentru asigurarea integrării sociale a persoanelor care, din cauza afecţiunilor de sănătate, genetice sau dobândite pe parcursul vieţii, prezintă o dizabilitate, precum şi a persoanelor care, din diverse motive de natură socială, sunt dezavantajate în dezvoltarea personală.

· Înființarea Spitalului de îngrijiri paliative este justificată de insuficiența serviciilor specializate în paliație la nivel regional, de creşterea incidenței bolilor oncologice şi cronice în stadii avansate şi de necesitatea asigurării unor servicii de îngrijire conform standardelor naționale cât mai aproape de cetățean, preponderent la nivelul comunității şi în concordanță cu Strategia Națională de Sănătate “Împreună pentru sănătate” pentru perioada 2023-2030 aprobată prin H.G. nr. 1004/2023. 

· Unitatea Medico-Socială care se desființează dispune de infrastructura minimă necesară pentru a fi transformată într-o unitatea sanitară cu paturi în rețeaua națională, necesitând doar unele modificări, reorganizări şi dotări suplimentare pentru a îndeplini criteriile MS şi DSP. De asemenea, desființarea UAMS concomitent cu înființarea unui spital de îngrijiri paliative în aceeaşi locație reprezintă soluția optimă, asigurând continuitatea serviciilor de îngrijire şi reducând costurile de investiție față de construirea unei unități noi.
•
Prin H.C.L. nr. 172/2025, Consiliul Local Boldeşti-Scăeni a adoptat proiectul de hotărâre privind inițierea procedurilor de desființare a Unităţii de Asistenţă Medico–Socială şi de înființare a unei unități sanitare publice cu paturi de îngrijiri paliative, hotărâre care a stat la baza documentației proiectului de hotărâre de guvern inițiat de Instituţia Prefectului judeţului Prahova şi transmis către MDLPA.

 •
Ulterior, prin adresa înregistrată la sediul Primăriei sub nr. 6777/29.04.2026, Ministerul Dezvoltării, Lucrărilor Publice şi Administrației solicită transmiterea proiectului de hotărâre refăcut, cu luarea în considerare a observațiilor şi propunerilor formulate pe marginea acestuia de Ministerul Sănătății prin adresa nr. SG175/14.04.2026 printre care şi aceea că este necesară emiterea unei hotărâri de consiliu local prin care se aprobă desființarea Unităţii de Asistenţă Medico–Socială Boldeşti-Scăeni şi inițierea procedurilor legale de înființare a unei unități sanitare publice cu paturi de îngrijiri paliative. 

În conformitate cu prevederile art. 129 alin. 2 pct. (7) lit. c) din Ordonanța de urgență nr. 57/2019 privind Codul administrativ, consiliul local asigură, potrivit competenței sale și în condițiile legii, cadrul necesar pentru furnizarea serviciilor publice de interes local privind sănătatea.
Faţă de cele de mai sus consider că iniţierea proiectului de hotărâre este necesară şi oportună.
       Întocmit,
Director D.A.S.,  
Cardoşi Nicolae

